./data/phi1017/phi013/phi1017.phi013.perseus-lat2.xml
Omne hac via procedit   officium  Sic serimus, sic navigamus, sic militamus, sic uxores ducimus, sic liberos   tollimus ; cum omnium horum incertus sit eventus, ad ea accedimus, de quibus bene sperandum   esse credidimus  Quis enim pollicetur serenti proventum, naviganti portum, militanti   victoriam, marito pudicam uxorem, patri pios liberos ? Sequimur, qua ratio, non qua veritas   traxit